༄༅། ། ཨོཾ་སྭ་སྟི། ཕུན་ཚོགས་ཚེ་ཡི་དངོས་གྲུབ་བདུད་རྩིའི་ཆར། ། འབེབས་མཛད་
ཚེ་དང་ཡེ་ཤེས་དཔག་ཡས་ལྷ། ། རྣམ་པར་རྒྱལ་མ་ཡིད་བཞིན་འཁོར་ལོ་སོགས། ། རྒྱལ་
བ་རྒྱ་མཚོས་དགེ་ལེགས་ཆར་དུ་བསྙིལ། ། བློ་བཟང་དུས་གསུམ་རྒྱལ་བ་མ་ལུས་པའི། །
མཁྱེན་བརྩེ་གཅིག་བསྡུས་བསྟན་པའི་དབདཕྱུག་རྗེ། ། ཚུལ་ཁྲིམས་ཕུན་ཚོགས་མཐའ་
107

བླ་མ་དམ་པའི་ཞབས་བརྟན་གསོལ་འདེབས་ཀྱི་སྐོར།
ཡས་སྐྱེ་དགུའི་མགོན། ། སྐྱབས་མཆོག་དྲིན་ཅན་བླ་མར་གསོལ་བ་འདེབས། ། བློ་བཟད་
རྒྱལ་བསྟན་ལྷ་ལམ་ཡངས་པའི་ངོས། ། སྨྲ་བའི་དབང་ཕྱུག་ཉིན་མོར་བྱེད་པའི་མགོན། །
ཚུལ་ཁྲིམས་འོད་བརྒྱའི་འཁོར་ཡུག་རྣམ་བཀྲ་བ། ། ཕུན་ཚོགས་མགོན་སྐྱབས་དམ་
པར྾། ། བློ་བཟད་བསྟན་པའི་སྙིང་བོ་དུས་ཀྱི་མཐར། ། ཕྱོགས་བཅུར་སྤེལ་བའི་ཐུགས་
བསྐྱེད་མཐུ་གྲུབ་པ། ། དབང་ཕྱུག་བརྒྱད་ལྡན་ཚུལ་ཁྲིམས་རྣམ་གསུམ་སོགས། ། ཕུན་
ཚོགས་ཡོན་ཏན་གཏེར་ལ྾། ། བགྲང་ཡས་སྟོབས་བཅུ་མངའ་བའི་སྤྱན་སྔ་རུ། ། སྙིགས་
མར་སྤྱོད་པའི་འགྲོ་རྣམས་འདུལ་བའི་སླད། ། ཐུགས་བསྐྱེད་དམ་བཅའི་གོ་ཆ་བཞེས་པ་
བཞིན། ། རིས་བྲལ་བསྟན་འགྲོ་ཡོངས་ལ་བརྩེར་དགོངས་ཏེ། ། མཐའ་དབུས་མཁས་དང་
གྲུབ་པའི་སྐྱེས་བུ་དང་། ། དྲེགས་ལྡན་ཆེ་དགུའི་རལ་བའི་ཟུར་ཕུད་ཀྱིས། ། ཉེར་བསྟན་
གདོང་ལྔ་རྩེན་པའི་ཁྲི་འཕང་ཆེར། ། ཞབས་པད་སྲིད་མཐར་གཡོ་མེད་བརྟན་བཞུགས་
གསོལ། ། བགྲེས་རྒུད་གཞོམ་གཞིག་རྒུད་པ་ལས་འདས་པའི། ། རྡོ་རྗེའི་སྐུ་མཆོག་རིང་ནས་
མངོན་མཛད་པ། ། ངེས་དོན་ཚེ་མཐའ་ཡས་པའི་ངོ་བོ་རུ། ། གསང་གསུམ་ལྷུན་ཆགས་
བརྟན་པར་བཞུགས་སུ་གསོལ། ། བླ་མ་ལྷག་པའི་ལྷ་ཚོགས་བྱིན་རླབས་དང་། ། རིང་ནས་
གོམས་པའི་ཐུགས་བསྐྱེད་སྨོན་པའི་མཐུ། ། སྐལ་ལྡན་གདུལ་བྱའི་དད་མོས་རྟེན་འབྱུང་
གིས། ། མཚུངས་མེད་མགོན་ཁྱོད་ཞབས་པད་རྟག་བརྟན་ཤོག ། མྱུར་མཛད་ཐུགས་རྗེའི་
གཏེར་ཆེན་ཕྱག་དྲུག་པ། ། ལས་གཤིན་ཡབ་ཡུམ་སྤྲུལ་བའི་ཆོས་རྒྱལ་སོགས། ། བསྟན་
སྲུང་རྒྱ་མཚོས་བདུད་དཔུང་ཚར་ཆོད་ལ། ། དཔལ་ལྡན་བླ་མའི་འཕྲིན་ལས་ཕྱོགས་བཅུར་
སྤེལ། ། བདག་སོགས་སྐྱེ་བའི་ཕྲེང་བ་ཐམས་ཅད་དུ། ། མགོན་པོ་གང་གི་ཞབས་ཀྱི་པདྨོ་
དང་། ། མི་འབྲལ་རྟག་ཏུ་ངུ་ཡིས་ཆོས་འཕགས་བཞིན། ། བསྟེན་པས་ལེགས་ཚོགས་མ་
ལུས་ལྷུན་གྲུབ་ཤོག ། ཚུལ་དེའི་མཐུ་ལས་ཕན་བདེའི་གཞི་གཅིག་པུ། ། དགེ་ལྡན་རིང་
ལུགས་ཕྱོགས་བཅུར་དར་ཞིང་རྒྱས། ། འཇིག་རྟེན་ཁམས་ཀྱི་རྒུད་ཚོགས་ཉེར་ཞི་སྟེ། ། སྣོད་
བཅུད་དགེ་མཚན་ཤིས་པས་ཁྱབ་གྱུར་ཅིག ། ཅེས་ཁྱབ་བདག་འཁོར་ལོའི་མགོན་པོ་དྲིན་ཅན་བླ་མ་
108

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
མཆོག་གི་ཞབས་བརྟན་གསོལ་འདེབས་འདི་ནི། དད་བརྩོན་བག་ཡོད་ཀྱི་སྒོ་ནས་སྒྲུབ་ལ་གཞོལ་བའི་སྤོང་བ་བ་
དགེ་སློང་བློ་བཟང་ཆོས་ལྡན་ནས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་
བ་ཛ་ཡནྟུ།